|  |  |
| --- | --- |
|  | PATVIRTINTA   Kauno Kazio Griniaus progimnazijosdirektoriaus 2022 m. rugsėjo 12 d.įsakymu Nr. 1V-67 |

**KAUNO KAZIO GRINIAUS PROGIMNAZIJOS**

**OLWEUS PROGRAMOS KOKYBĖS UŽTIKRINIMO PLANAS**

* 1. **m.**
1. **MOKYKLOS APRAŠYMAS**

Kauno Kazio Griniaus progimnazija – dieninė, savarankiško mokymosi bendrojo lavinimo mokykla Kaune, Šiaurės per. 97, vykdanti pradinio, pagrindinio ir papildomo ugdymo programas. Kauno 44 – oji vidurinė mokykla duris atvėrė 1982 m. rugsėjo 1d. 1997 m. pradėtas sustiprintas anglų kalbos mokymas, pasirengta lietuvių kalbos, matematikos, fizikos mokymui. 1998 m. Kauno miesto valdybos sprendimu, mokyklai suteiktas prezidento Kazio Griniaus ( 1866 – 1950 ) vardas, įkurti mokyklos ir Kazio Griniaus memorialiniai muziejai. 2000 m. jaunųjų muziejininkų darbas įvertintas LR Švietimo ir mokslo ministerijos padėkos raštu. 1999 m. įkurtas informatikos kabinetas. 2000 m. 11 – 12 klasėse pradėtas profilinis mokymas. 2003 m. Kauno miesto tarybos sprendimu, mokykla reorganizuota į pagrindinę. Kauno miesto savivaldybės tarybos 2006 m. gegės 8 d. sprendimu Nr. 202, mokykla pertvarkyta į Kazio Griniaus vidurinę mokyklą. 2013 m. rugsėjo 1 d. Kazio Griniaus vidurinė mokykla reorganizuota į progimnaziją.

Nuo 2010 – 2012 m. m. mokykloje buvo diegiama Olweus patyčių prevencijos programa.

Nuo 2017 – 2022 m. m. progimnazijoje buvo diegiama Opkus patyčių prevencijos programa.

2021 m. m. lapkričio mėnesį atliktos apklausos duomenų rezultatai parodė, jog progimnazijoje vaikų, patiriančių patyčias, procentas 13,9.

Išlieka tendencija, kad labiausiai tyčiojasi klasės draugai 39,4%. Dažniausiai patyčios vyksta kieme, koridoriuose, valgykloje, klasėje, esant mokytojui.

2022 – 2023 m. m. progimnazijos tikslas stengtis sumažinti patyčias šiose srityse.

 **1.1. Išorės aplinkos ( PEST ) ANALIZĖ**

**Politiniai – teisiniai veiksniai.** Kauno Kazio Griniaus progimnazija ( toliau – progimnazija ), savo veiklą vykdo, vadovaudamasi LR Konstitucija, LR švietimo įstatymo pakeitimo įstatymu, Valstybės pažangos strategija „ Lietuvos pažangos strategija“, „ Lietuva 2030 „, LR XVII vyriausybės programos įgyvendinimo planu, Neformaliojo vaikų švietimo koncepcija, Pedagogų kvalifikacijos tobulinimo koncepcija ir kt. įstatymai bei teisės aktais. LR XVII vyriausybės programos įgyvendinimo plane, patvirtintame 2017 m. Kovo 13 d. Nutarimu Nr. 167, numatyta daug sisteminių švietimo pokyčių 2017 -2020 m., tarp kurių didelis dėmesys skiriamas patyčių prevencijos veiksmingų priemonių išplėtojimui; bendrojo ugdymo aplinkos ir turinio atnaujinimui, pritaikant įvairių ugdymosi poreikių turintiems mokiniams, integruojant darnaus vystymosi, kūrybingumo, verslumo ir STEAM kompetencijas; priešmokyklinio ugdymo nuo 5 metų ir pradinio ugdymo nuo 6 metų įteisinimui ir plėtrai; valdymo, karjeros ir finansavimo sistemų pertvarkai; naujos bendrojo ugdymo finansavimo metodikos visoje šalyje įdiegimui; etatinio mokytojų darbo apmokėjimo tvarkos parengimas ir įgyvendinimas, siekiant sukurti patrauklias jų karjeros sąlygas.

**Ekonominiai veiksniai.** Mokinių ugdymas progimnazijoje yra nemokamas. Progimnazijos veikla finansuojama iš valstybės dotacijų , savivaldybės biudžeto, patalpų nuomos, paramos (2proc. GPM) lėšų. Mokykla papildomai pritraukia lėšas , įgyvendindama šalies ir tarptautinius projektus. Lėšos naudojamos racionaliai. Sistemingas mokinių skaičius progimnazijoje didėjimas gali būti vertinamas, kaip veiksnys, teigiamai veikiantis mokyklos finansavimą.

**Socialiniai – demografiniai veiksniai.** Mokinių ir klasės skaičius progimnazijoje sistemingai didėja, joje mokosi daugiau nei 950 mokinių. Konfliktai, patyčių atvejai už mokyklos ribų dažniausiai vyksta autobusuose, viešojo transporto stotelėse, virtualioje erdvėje, prie „ IKI“, „ Maxima“ parduotuvių. Progimnazijos administracija, pagalbos mokiniui specialistai, Vaiko gerovės komisija, dėstantys mokytojai bei klasių auklėtojai sprendžia susidariusias įvairias konfliktines, patyčių situacijas. Siekiant sumažinti patyčių atvejus, o taip pat netinkamo elgesio apraiškas mokykloje, kiekvienoje klasėje yra įgyvendinamos prevencinės programos, vyksta socialinių įgūdžių tobulinimo užsiėmimai. Mokiniams sudarytos sąlygos dalyvauti neformaliojo švietimo veikloje.

**Technologiniai veiksniai.** Lietuvoje pastebimai auga gyventojų kompiuterinis raštingumas, kuriam didelis dėmesys skiriamas ir progimnazijoje. Visų mokytojų, progimnazijos specialistų ir administracijos darbuotojų darbo vietos kompiuterizuotos. Progimnazijoje ugdymo procesas organizuojamas pasitelkiant informacines technologijas. Veikia kompiuterių klasės, pamokų metu vaikai gauna, analizuoja bei apibendrina informaciją, naudodamiesi kompiuteriais, interaktyviais ekranais, visuose klasėse įrengti vaizdo projektoriai.

* 1. **Išteklių analizė**

**Organizacinė struktūra.** Progimnazijos steigėja – Kauno miesto savivaldybės taryba. Mokyklai vadovauja direktorius, veiklą koordinuoja trys pavaduotojos ugdymui ir pavaduotoja ūkio reikalams. Mokykloje veikia savivaldos institucijos: Mokyklos taryba, Mokytojų taryba, Mokinių taryba, Darbo taryba, Tėvų komitetas. Progimnazijos veiklą reglamentuoja progimnazijos nuostatai.

**Žmogiškieji ištekliai.** Įstaigos darbuotojų skaičius 2020 m.: mokyklos vadovai – direktorius direktoriaus pavaduotojos ugdymui, pavaduotoja ūkio reikalams, kiti administracijos darbuotojai: dokumentų specialistė, raštinės darbuotoja; specialistai: bibliotininkė, sekretorė - registrų tvarkytoja; 72 pedagogai, iš kurių 20 pradinių klasių mokytojos, 52 pagrindinio ugdymo mokytojai. Pedagogų kvalifikacija: 5 – mokytojai ekspertai, 16 vyr. mokytojų, 45 – mokytojai metodininkai, 6 - mokytojai; pagalbos mokytojui specialistai: socialinė pedagogė, psichologė, spec. pedagogė, logopedė, mokytojo padėjėjas; techninis personalas: valytojos, kiemsargis, pastatų priežiūros darbininkai, budėtojos.

**1.3 Progimnazijos stipriųjų ir silpnųjų pusių bei galimybių ir grėsmių (SSGG) analizė**

|  |  |
| --- | --- |
| **STIPRYBĖS** | **SILPNYBĖS** |
| 1. Progimnazijoje dirba pakankamai kvalifikuotas personalas.
2. Pedagogai nuolat ir kryptingai dalyvauja bei patys organizuoja kvalifikacijos kėlimo renginius.
3. Progimnazijoje sėkmingai bei aktyviai naudojamasi šiuolaikinėmis technologijomis, palengvinančiomis informacijos gavimą bei perdavimą.
4. Progimnazijoje įdiegta elektroninė dokumentų valdymo sistema, kuri padeda spręsti vidinės komunikacijos problemas.
5. Progimnazijoje veikia strateginio valdymo sistema: patvirtinti ilgalaikiai ir vidutinės trukmės planavimo dokumentai, jų priežiūros sistema.
6. Palaikomi ir puoselėjami glaudūs ryšiai su socialiniais partneriais šalies ir tarptautiniu mastu.
7. Sistemingai didėjantis mokinių skaičius progimnazijoje.
8. Progimnazija aktyviai dalyvauja šalies ir tarptautiniuose projektuose.
9. Progimnazijoje sudarytos geros sąlygos vykdyti neformalias švietimo veiklas, prevencines programas.
10. Visi progimnazijos darbuotojai aktyviai įsitraukia į įstaigoje įgyvendinamas prevencines veiklas.
11. Progimnazija puoselėja tradicijas, susijusias su Kazio Griniaus vardu, stiprina demokratiškumu grįstas bendruomenės narių vertybes.
12. Mokykla yra atvira bendruomenei, nuolat besimokanti, atvira naujovėms.
 | 1. Didėjantis vaikų, gyvenančių sunkumus patiriančiose šeimos skaičius.
2. Pertraukų metu ir po pamokų progimnazijos mokiniai turi galimybę palikti mokyklos teritoriją.
3. Sistemingai didėjantis specialiųjų ugdymosi poreikių turinčių mokinių skaičius sąlygoje dažnesnes konfliktines situacijas tarp progimnazijos mokinių, į kurių sprendimo procesą ne visada geranoriškai įsitraukia tėvai.
4. Nepakankamai saugi mokyklos teritorija, ji nėra aptverta.
 |
| **GALIMYBĖS** | **GRĖSMĖS** |
| 1. Šalies įstatyminėje bazėje daug dėmesio skiriama smurto mažinimo prevencijai.
2. Aktyvėja tarpinstitucinis bendradarbiavimas, siekiant užtikrinti vaikų teises ir saugią aplinką ne tik progimnazijoje, bet ir kitose vaikų aplinkose.
3. Dalyvavimas tęstinėje prevencinėje Olweus programoje.
4. Dalinimasis gerąja patirtimi, skatinant mokinių savarankiškumą, ugdant jų vertybines nuostatas.
5. Naujų miesto, respublikinių bei tarptautinių paraiškų neformalaus švietimo programų rengimas ir įgyvendinimas.
6. Kurti geresnę pasitikėjimo atmosferą tarp mokinių ir mokytojų.
 | 1. Dėl šalyje įgyvendinamos švietimo reformos, pedagoginių darbuotojų apmokėjimo kaitos galimi sunkumai pritraukiant reikalingus naujus darbuotojus.
2. Įvesta pedagoginio darbo apmokėjimo sistema gali neigiamai paveikti progimnazijoje dirbančių pedagogų įsitraukimą į įgyvendinamas programas.
3. Mokinių socialinio elgesio neigiami pokyčiai, kultūros stoka.
4. Nėra įstatymų apibrėžiančių patyčias kaip nusikalstamą veiką.
 |

**II. PROGIMNAZIJOS TIKSLAI IR UŽDAVINAI**

**Tikslas –** užtikrinti Olweus patyčių prevencijos programos nuostatų progimnazijos bendruomenėje laikymąsi ir programoje teikiamų priemonių tęstinumą, integruojant jas į kasdienines veiklas.

**Uždaviniai:**

1. Skatinti klasių vadovus reguliariai vesti klasių valandėles patyčių prevencijos temomis, konsultuoti klasių vadovus pildant dokumentaciją.
2. Laikytis Olweus programos standarto 12 punktų reikalavimų, OPKUS plano, laiku pildyti reikalaujamus dokumentus.
3. Apie patyčių prevencijos programą informuoti tėvų bendruomenę.
4. Skatinti progimnazijos darbuotojus aktyviai fiksuoti pastebėtas patyčias registracijos žurnale, taikyti patyčių drausminimo sistemą ir atsakingai budėti.
5. Koreguoti, tobulinti OPKUS veiklą, atsižvelgiant į instruktorės pastabas, pastebėjimus.

|  |  |  |  |  |  |
| --- | --- | --- | --- | --- | --- |
| **Eil. Nr.** | **Veiklos turinys** | **Data** | **Atsakingas asmuo** | **Pildymo****forma** | **Kada užpildyti** |
| 1. | Darbuotojų susirinkimai 2 kartus per metus | 2022 m. rugpjūtis 2023 m. birželis | OPKUS programos koordinatorė | C4, C5 | Iš karto, pasibaigus susirinkimui. |
| 2. | 5 MSG susitikimai. | 2022 m. rugsėjis, lapkritis2023 m. sausis, kovas, gegužė  | MSG vadovai | R1 | Iš karto, pasibaigus susirinkimui. |
| 3. | Naujų narių mokymas | 2022 m. spalis | Instruktorius | R3 | Pasibaigus susirinkimui |
| 4. | Mokinių apklausa | 2022 m. lapkritis | Direktorius | C1 | Gavus rezultatus |
| 5. | Priežiūros grafiko vykdymo koregavimas | 2022 m. spalis2023 m. balandis | Direktorius | C1 | 2023 m. gegužę |
| 6. | Keturių taisyklių prieš patyčias reguliarus naudojimas | Visus mokslo metus | Klasių vadovai | C2 | 2023 m. birželis |
| 7. | Budėjimo progimnazijoje grafiko sudarymas ir koregavimas | 2022 m. rugsėjis2023 m. sausis | OPKUS programos koordinatorė | C1 Apklausos rezultatų analizė | 2022 m. rugsėjis2023 m. vasaris |
| 8. | Individualūs pokalbiai su mokiniais | 2 kartus per mėnesį | Klasių vadovai | R2 | Iš karto pasibaigus klasės valandėlei |
| 9. | Mokinių tarybos susirinkimai | 2022 m. gruodis2023 m. gegužė | Pavaduotoja ugdymui, koordinuojanti mokinių tarybos veiklą. | R4 | Iš karto pasibaigus susirinkimui |
| 10. | Tėvų ( globėjų/rūpintojų) informavimas apie OPKUS visuotiniame susirinkime | 2022 m. lapkritis | Direktorius | C1 | Iš karto pasibaigus susirinkimui |
| 11. | Tėvų ( globėjų/rūpintojų) informavimas apie OPKUS klasių susirinkimuose | 2 kartus per mokslo metus | Klasių vadovai | C2 | Iš karto, pasibaigus susirinkimui. |
| 12. | OPKUS plano rengimas ir tvirtinimas |  2022 m. rugpjūtis | Direktorius | Planas | 2022 iki rugsėjis |